|  |  |
| --- | --- |
| ΔΔΕ Α΄ ΑΘΗΝΑΣ ΕΞΕΤΑΣΕΙΣ Π. ΔΗΜΗΤΡΙΟΥ Σ. ΛΑΣΚΑΡΙΔΗΣΟ. ΣΤΟΥΡΑΪΤΟΥ214-4069435214-4069436  | **ΠΡΟΣ ΤΟΥΣ κ.κ. Δ/ΝΤΕΣ-Δ/ΝΤΡΙΕΣ** **ΤΩΝ ΓΕΛ ΑΡΜΟΔΙΟΤΗΤΑΣ ΜΑΣ** |

**ΘΕΜΑ: ΑΙΤΗΣΕΙΣ & ΓΝΩΜΑΤΕΥΣΕΙΣ ΓΙΑ ΠΡΟΦΟΡΙΚΗ ΕΞΕΤΑΣΗ ή ΓΙΑ ΓΡΑΠΤΗ ΕΞΕΤΑΣΗ ΜΕ ΠΑΡΑΤΑΣΗ ΧΡΟΝΟΥ ΣΤΙΣ ΠΑΝΕΛΛΑΔΙΚΕΣ 2025**

**Σύμφωνα με τις Εγκυκλίους :**

**● Φ251/143108/Α5/28-11-2024 με Θέμα « Υποβολή Αίτησης – Δήλωσης για συμμετοχή στις Πανελλαδικές Εξετάσεις ΓΕΛ έτους 2025 » και**

**● Φ251/143479/Α5/29-11-2024 με Θέμα « Υποβολή δικαιολογητικών για προφορική ή γραπτή εξέταση …….στις Πανελλαδικές Εξετάσεις ΓΕΛ έτους 2025 …..»**

**που σας αποστείλαμε στις 28-11-2024 και 29-11-2024 αντιστοίχως**

**ΠΑΡΑΚΑΛΟΥΜΕ ΟΠΩΣ ΠΡΟΣΕΞΕΤΕ ΙΔΙΑΙΤΕΡΩΣ ΤΑ ΕΞΗΣ :**

**Α. Σε περίπτωση που έχετε προφορικώς εξεταζόμενους υποψήφιους ( τελειόφοιτους ή απόφοιτους )**

**1. Η ΑΙΤΗΣΗ** ΤΟΥ ΚΗΔΕΜΟΝΑ ( Ή ΤΟΥ ΕΝΗΛΙΚΟΥ ΥΠΟΨΗΦΙΟΥ ) ΓΙΑ ΠΡΟΦΟΡΙΚΗ ΕΞΕΤΑΣΗ ΠΟΥ ΚΑΤΑΤΙΘΕΤΑΙ ΣΤΟ ΣΧΟΛΕΙΟ ΚΑΙ **ΑΝΤΙΓΡΑΦΟ ΤΗΣ** ΑΠΟΣΤΕΛΕΤΑΙ ΣΤΗ ΔΙΕΥΘΥΝΣΗ , **ΘΑ ΠΡΕΠΕΙ ΝΑ ΕΧΕΙ ΗΜΕΡΟΜΗΝΙΑ ΚΑΙ ΑΡΙΘΜΟ ΠΡΩΤΟΚΟΛΛΟΥ ΑΠΟ 11-09-2024 ΕΩΣ 20-12-2024 ΚΑΙ ΟΧΙ ΠΑΡΕΛΘΟΝΤΟΣ ΕΤΟΥΣ**.

 **2. Η** **ΓΝΩΜΑΤΕΥΣΗ** ΚΑΘΕ ΥΠΟΨΗΦΙΟΥ, ΘΑ ΠΡΕΠΕΙ ΝΑ ΠΛΗΡΕΙ ΤΙΣ ΠΑΡΑΚΑΤΩ ΠΡΟΫΠΟΘΕΣΕΙΣ :

 **2.1.** Να έχει εκδοθεί :

● είτε από ΚΕΣΥ/ΚΕΔΔΥ/ΚΕΔΑΣΥ με οποιαδήποτε ημερομηνία έκδοσης εφόσον έχει μόνιμη ισχύ

● είτε από κάποιο εγκεκριμένο Ιατροπαιδαγωγικό Κέντρο ( σύμφωνα με τον πίνακα που επισυνάπτουμε ) με ημερομηνία έκδοσης πριν την 3η Αυγούστου του 2021 ( ημερομηνία έκδοσης του Νόμου 4823 ).

***Γνωματεύσεις που έχουν εκδοθεί από μη εγκεκριμένο Ιατροπαιδαγωγικό Κέντρο ή και από***

***εγκεκριμένο Ιατροπαιδαγωγικό Κέντρο αλλά με ημερομηνία από 03 – 08 – 2021 και μετά , δεν γίνονται δεκτές.***

 **2.2.** Να αναγράφεται ρητά σε αυτήν :

**►** Η ειδική μαθησιακή δυσκολία που διαγνώστηκε. Συγκεκριμένα :

● Δυσλεξία,

● Δυσγραφία,

● Δυσαριθμησία,

● Δυσαναγνωσία,

● Δυσορθογραφία

και ***όχι γενικά μαθησιακές δυσκολίες*** ή οποιοσδήποτε άλλος χαρακτηρισμός ( όπως π.χ. « γνωστικά ελλείμματα για το επίπεδο της σχολικής του φοίτησης , στοιχεία διάσπασης προσοχής σε έδαφος οριακής νοημοσύνης »).

ή

**►** Ότι ο υποψήφιος ανήκει στο φάσμα του αυτισμού με εισήγηση για προφορική εξέταση.

ή

**►** Ότι « *ο υποψήφιος έχει σύνθετες γνωστικές , συναισθηματικές και κοινωνικές δυσκολίες , παραβατική συμπεριφορά λόγω κακοποίησης , γονεϊκής παραμέλησης ή λόγω ενδοοικογενειακής βίας* »

ή

**►** Ότι ο υποψήφιος

● « είναι τυφλός » ή

● « έχει ποσοστό αναπηρίας στην όραση τουλάχιστον 67% » ή

● « είναι αμβλύωψ με ποσοστό αναπηρίας στην όραση τουλάχιστον 67% » ή

● « έχει κινητική αναπηρία μόνιμη ή προσωρινή τουλάχιστον 67% που συνδέεται με τα άνω άκρα » ή

● « πάσχει από σπαστικότητα των άνω άκρων »

 Και

 **2.3.** Ο τρόπος εξέτασης με προφορικές δοκιμασίες που αναφέρεται στην γνωμάτευση πρέπει να είναι :

« ***αντικατάσταση των γραπτών με προφορικές δοκιμασίες*** » και ***όχι*** « συνδυασμός γραπτών με προφορικές εξετάσεις ».

**Β. Σε περίπτωση που έχετε γραπτώς εξεταζόμενους υποψήφιους**

● στο φάσμα του αυτισμού που όμως εξετάζεται γραπτώς ή

● με ιδιαίτερα σοβαρά προβλήματα ακοής (κωφοί, βαρήκοοι) σε ποσοστό 67% και άνω ή

● με προβλήματα λόγου και ομιλίας (δυσαρθρία, τραυλισμός) ή διαταραχές ομιλίας – λόγου

● με προβλήματα επιληψίας.

που εξετάζονται στο ίδιο Ε.Κ. με τους υπόλοιπους γραπτώς εξεταζόμενους υποψηφίους αλλά σε ξεχωριστή αίθουσα **και που επιθυμεί να του παρασχεθεί παράταση χρόνου** ( η οποία δεν μπορεί να υπερβαίνει τα 30΄) , **δύναται να υποβάλει σχετική αίτηση στον Διευθυντή** του οικείου Λυκείου που πρωτοκολλείται σ’ αυτό , **έως 20-12- 2024** . Ο Διευθυντής κάθε Λυκείου αναλαμβάνει την υποχρέωση να αποστείλει τις εν λόγω αιτήσεις με τα σχετικά δικαιολογητικά, συνολικά, στην οικεία Διεύθυνση Δευτεροβάθμιας Εκπαίδευσης, η οποία στη συνέχεια θα τα αποστείλει στο οικείο Κέντρο Διεπιστημονικής Αξιολόγησης, Συμβουλευτικής και Υποστήριξης (ΚΕ.Δ.Α.Σ.Υ.) προκειμένου να παρασχεθεί η παράταση χρόνου.

**ΜΕΤΑ ΤΟ ΠΕΡΑΣ ΤΗΣ ΠΑΡΑΠΑΝΩ ΚΑΤΑΛΗΚΤΙΚΗΣ ΗΜΕΡΟΜΗΝΙΑΣ**

**( 20/12/2024) ΘΑ ΣΑΣ ΖΗΤΗΣΟΥΜΕ ΜΕ ΝΕΟ E-MAIL ΝΑ ΜΑΣ ΑΠΟΣΤΕΙΛΕΤΕ ΤΙΣ ΑΙΤΗΣΕΙΣ ΚΑΙ ΤΙΣ ΑΝΤΙΣΤΟΙΧΕΣ ΓΝΩΜΑΤΕΥΣΕΙΣ ΤΩΝ ΥΠΟΨΗΦΙΩΝ ΓΙΑ ΠΡΟΦΟΡΙΚΗ ΕΞΕΤΑΣΗ ΚΑΘΩΣ ΚΑΙ ΤΑ ΕΝΔΕΧΟΜΕΝΑ ΑΙΤΗΜΑΤΑ ΓΙΑ ΠΑΡΑΤΑΣΗ ΧΡΟΝΟΥ ΤΩΝ ΓΡΑΠΤΩΣ ΕΞΕΤΑΖΟΜΕΝΩΝ ΥΠΟΨΗΦΙΩΝ ΠΟΥ ΠΛΗΡΟΥΝ ΤΙΣ ΑΝΤΙΣΤΟΙΧΕΣ ΠΡΟΥΠΟΘΕΣΕΙΣ.**

 ΕΥΧΑΡΙΣΤΟΥΜΕ

ΣΥΝΗΜΜΕΝΑ : 1. Πίνακας εγκεκριμένων Ιατροπαιδαγωγικών Κέντρων ( Επικαιροποίηση 08/2019).